ddrg/super_eurlex huggingface dataset:
FI Euroopan unionin virallinen lehti C 88/15

TUOMIOISTUIMEN TUOMIO,

annettu 6 päivänä joulukuuta 2013,

asiassa E-16/13

EFTAn valvontaviranomainen vastaan Islanti

(Sopimuspuolen velvoitteiden noudattamatta jättäminen – Täytäntöönpanon laiminlyönti – Kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta annettu direktiivi 2008/122/EY)

2014/C 88/12

Asiassa E-16/13, EFTAn valvontaviranomainen vastaan Islanti, on esitetty HAKEMUS, jossa pyydetään tuomioistuinta toteamaan, että jättäessään hyväksymättä Euroopan talousalueesta tehdyn sopimuksen liitteessä XIX olevassa 7b kohdassa tarkoitetun säädöksen (kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta 14 päivänä tammikuuta 2009 annettu Euroopan parlamentin ja neuvoston direktiivi 2008/122/EY), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä säädetyssä määräajassa EFTAn valvontaviranomaiselle Islanti on laiminlyönyt kyseisen säädöksen ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa presidentti ja esittelevä tuomari Carl Baudenbacher ja tuomarit Per Christiansen ja Páll Hreinsson, on antanut 6 päivänä joulukuuta 2013 tuomion, jonka tuomiolauselma on seuraava:

Tuomioistuin

1) toteaa, että koska Islanti ei ole pannut asianmukaisesti täytäntöön Euroopan talousalueesta tehdyn sopimuksen liitteessä XIX olevassa 7b kohdassa tarkoitettua säädöstä (kuluttajien suojaamisesta aikaosuuksia, pitkäkestoisia lomatuotteita, jälleenmyyntiä ja vaihtoa koskeviin sopimuksiin liittyvien tiettyjen seikkojen osalta 14 päivänä tammikuuta 2009 annettu Euroopan parlamentin ja neuvoston direktiivi 2008/122/EY), sellaisena kuin se on mukautettuna ETA-sopimukseen sopimuksen pöytäkirjalla 1, säädetyssä määräajassa, se ei ole täyttänyt kyseisen säädöksen ja ETA-sopimuksen 7 artiklan mukaisia velvoitteitaan, ja
1)

Asetuksen (ETY) N:o 1408/71 71 artiklan 1 kohdan b alakohdan i alakohta on ristiriidassa kansallisen lain säännöksen kanssa, jonka nojalla työttömyysetuuden edellytyksenä on asianomaisessa ETA-valtiossa oleskelu. Mainittua säännöstä ei voida soveltaa asetuksen 71 artiklan 1 kohdan b alakohdan 1 alakohdassa tarkoitettuja henkilöitä vastaan. a) Kysymykseen vastaamisen osalta ei ole merkityksellistä, asuuko työtön maassa, joka sijaitsee lähellä sitä valtiota, jossa hän on viimeksi työskennellyt. b) Lisäksi pääasian vastaajan tapauksen kaltaisissa olosuhteissa ei 71 artiklan 1 kohdan b alakohdan i alakohdan soveltamisen osalta ole merkityksellistä, rekisteröityykö työtön asuinmaassaan työnhakijaksi ja hakeeko hän työttömyysetuuksia kyseisessä valtiossa.
FI Euroopan unionin virallinen lehti C 29/5

TUOMIOISTUIMEN TUOMIO,

annettu 17 päivänä elokuuta 2012,

asiassa E-12/11

Asker Brygge AS vastaan EFTAn valvontaviranomainen

(EFTAn valvontaviranomaisen päätöksen kumoamiseksi nostettu kanne – valtiontuki – viranomaisten tekemät maakaupat – markkinataloussijoittajaperiaate – optiosopimus – asianmukainen ajankohta markkina-arvon arvioimiseksi)

2013/C 29/05

Asiassa E-12/11, Asker Brygge AS vastaan EFTAn valvontaviranomainen, pyydetään tuomioistuinta julistamaan mitättömäksi EFTAn valvontaviranomaisen 13 päivänä heinäkuuta 2011 antama päätös N:o 232/11/KOL, joka koskee tonttikauppaa osoitteessa Nesøyveien 8, gnr. 32 bnr. 17 Askerin kunnassa (Norja). Tuomioistuin, toimien kokoonpanossa Carl Baudenbacher, presidentti, sekä tuomarit Per Christiansen (esittelijä) ja Páll Hreinsson, antoi 17 päivänä elokuuta 2012 tuomion, jonka tuomiolauselma on seuraava:

EFTAn tuomioistuin

1) hylkää kanteen,
FI Euroopan unionin virallinen lehti C 141/12

TUOMIOISTUIMEN PÄÄTÖS,

annettu 31 päivänä tammikuuta 2011,

asiassa E-13/10

Aleris Ungplan AS vastaan EFTAn valvontaviranomainen

(EFTAn valvontaviranomainen kieltäytyy aloittamasta menettelyä ETA-valtion väitetyn hankintoja koskevien velvollisuuksien laiminlyönnin johdosta – Kannekelpoiset toimet – Tutkittavaksi ottaminen)

2011/C 141/12

Asiassa E-13/10, Aleris Ungplan AS vastaan EFTAn tuomioistuin, on tehty EFTA-valtioiden välisen, valvontaviranomaisen ja tuomioistuimen perustamista koskevan sopimuksen 36 artiklan toisen kohdan nojalla HAKEMUS nuorison tukipalvelujen hankinnasta Norjassa 21 päivänä kesäkuuta 2010 annetun EFTAn valvontaviranomaisen päätöksen N:o 248/10/KOL kumoamiseksi. EFTAn tuomioistuin, toimien kokoonpanossa Carl Baudenbacher, presidentti, ja tuomarit Thorgeir Örlygsson (esittelevä tuomari) ja Per Christiansen, antoi 31 päivänä tammikuuta 2011 tuomion, jonka tuomiolauselma on seuraava:

1) Hakemus hylätään, koska sitä ei voida ottaa tutkittavaksi.
FI Euroopan unionin virallinen lehti C 336/21

TUOMIOISTUIMEN TUOMIO,

tehty 22 päivänä elokuuta 2011,

asiassa E-14/10

Konkurrenten.no AS vastaan EFTAn valvontaviranomainen

(EFTAn valvontaviranomaisen päätöksen kumoamiseksi nostettu kanne – valtiontuki – paikallislinja-autoliikenteen palvelut – voimassa oleva tuki – perusteluvelvollisuus – päätös lopettaa asian käsittely aloittamatta muodollista tutkintamenettelyä)

2011/C 336/15

Asiassa E-14/10, Konkurrenten.no AS vastaan EFTAn valvontaviranomainen, jota tukee Kollektivtransportproduksjon AS väliintulijana, on esitetty pyyntö, jonka mukaan tuomioistuimen olisi kumottava 21 päivänä kesäkuuta 2010 annettu päätös N:o 254/10/KOL (AS Oslo Sporveier ja AS Sporveisbussene). EFTAn tuomioistuin, jonka muodostivat tuomioistuimen presidentti ja esittelijä Carl Baudenbacher ja tuomarit Thorgeir Örlygsson ja Per Christiansen, antoi 22 päivänä elokuuta 2011 tuomion, jonka tuomiolauselma on seuraava:

EFTAn tuomioistuin

1) kumoaa 21 päivänä kesäkuuta 2010 annetun päätöksen N:o 254/10/KOL (AS Oslo Sporveier ja AS Sporveisbussene).
FI Euroopan unionin virallinen lehti C 305/16

TUOMIOISTUIMEN TUOMIO,

annettu 27 päivänä tammikuuta 2010,

asiassa E-4/09

Inconsult Anstalt vastaan rahoitustarkastusviranomainen (Finanzmarktaufsicht)

(Käsiteltäväksi ottaminen – direktiivi 2002/92/EY vakuutusedustuksesta – ”pysyvän välineen” käsite)

2010/C 305/09

Asiassa E-4/09, Inconsult Ansalt vastaan rahoitustarkastusviranomainen, rahoitustarkastusviranomaisen muutoksenhakuelin (Beschwerdekommission der Finanzmarktaufsicht), Liechtenstein, on esittänyt tuomioistuimelle PYYNNÖN vakuutusedustuksesta 9 päivänä joulukuuta 2002 annetun Euroopan parlamentin ja neuvoston direktiivin 2002/92/EY 2 artiklan 12 kohdan tulkinnasta sen suhteen, mitkä kriteerit on täytyttävä, jotta internet-sivustoa voidaan pitää mainitun artiklan nojalla ”pysyvänä välineenä”. Tuomioistuin, jonka muodostivat tuomioistuimen presidentti Carl Baudenbacher ja tuomarit Thorgeir Örlygsson (esittelijä) ja Henrik Bull, on 27 päivänä tammikuuta 2010 antanut tuomion, jonka tuomiolauselma on seuraava:

1) Jotta internet-sivustoa voidaan pitää vakuutusedustuksesta 9 päivänä joulukuuta 2002 annetun Euroopan parlamentin ja neuvoston direktiivin 2002/92/EY 2 artiklan 12 kohdan mukaisesti ”pysyvänä välineenä”, asiakkaan on pystyttävä säilyttämään sen avulla kyseisen direktiivin 12 artiklassa luetellut tiedot.

2) Jotta internet-sivustoa voidaan pitää ”pysyvänä välineenä”, asiakkaan on pystyttävä säilyttämään sen avulla kyseisen direktiivin 12 artiklassa vaaditut tiedot siten, että ne ovat saatavilla tietojen tarkoituksen kannalta riittävän kauan, eli niin kauan kuin ne ovat oleellisia asiakkaalle, jotta hän pystyy suojelemaan suhteestaan vakuutusedustajaansa syntyviä etujaan. Tämä saattaa kattaa sopimusneuvotteluihin käytetyn ajan, vaikka neuvottelut eivät olisikaan johtaneet vakuutussopimukseen, vakuutussopimuksen voimassaoloajan ja, siinä määrin kuin on välttämätöntä, tällaisen sopimuksen raukeamisen jälkeisen ajanjakson.

3) Jotta internet-sivustoa voidaan pitää ”pysyvänä välineenä”, sen täytyy sallia säilytettyjen tietojen jäljentäminen muuttumattomina, eli tiedot on säilytettävä siten, että vakuutusedustajan on mahdotonta muuttaa niitä yksipuolisesti.
FI Euroopan unionin virallinen lehti C 33/9

TUOMIOISTUIMEN TUOMIO,

annettu 30 päivänä lokakuuta 2007,

asiassa E-2/07: EFTAn valvontaviranomainen vastaan Norjan kuningaskunta

(Lesken eläkeoikeudet — Miesten ja naisten tasa-arvoinen kohtelu — ETA-sopimuksen 69 artikla — Direktiivi 79/7/ETY — Direktiivi 86/378/ETY)

(2008/C 33/07)

Asiassa E-2/07, EFTAn valvontaviranomainen vastaan Norjan kuningaskunta, on esitetty hakemus, jossa pyydetään tuomioistuinta toteamaan, että Norjan kuningaskunta on laiminlyönyt ETA-sopimuksen 69 artiklan 1 kohdassa ja ETA-sopimuksen liitteessä XVIII olevassa 20 kohdassa mainitun asiakirjan (miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä 24 päivänä heinäkuuta 1986 annettu neuvoston direktiivi 86/378/ETY, sellaisena kuin se on muutettuna 20 päivänä joulukuuta 1996 annetulla neuvoston direktiivillä 96/97/EY), sellaisena kuin se on muutettuna ETA-sopimuksen pöytäkirjalla 1, 5 artiklassa tarkoitetut velvoitteensa pitämällä voimassa valtion eläkekassasta 28 päivänä heinäkuuta 1949 annetun lain N:o 26 (Lov av 28. juli 1949 nr. 26 om Statens Pensjonskasse) säännöt, jotka koskevat työskentelykausien perusteella 1 päivän tammikuuta 1994 jälkeen kertyneitä eläkeoikeuksia ja joiden mukaan leskeksi jääneen miehen leskeneläkettä vähennetään suhteessa hänen muihin tuloihinsa silloin, kun hänen puolisonsa oli liittynyt valtion eläkekassan jäseneksi ennen 1 päivää lokakuuta 1976, kun taas vastaavassa tilanteessa oleva leskeksi jäänyt nainen saa leskeneläkkeensä vähennyksittä. Tuomioistuin, toimien kokoonpanossa Carl Baudenbacher, presidentti ja esittelijä, sekä tuomarit Henrik Bull ja Thorgeir Örlygsson, on antanut 14 päivänä maaliskuuta 2007 tuomion, jonka tuomiolauselma on seuraava:

1. Todetaan, että Norjan kuningaskunta on laiminlyönyt ETA-sopimuksen 69 artiklan 1 kohdassa ja ETA-sopimuksen liitteessä XVIII olevassa 20 kohdassa mainitun asiakirjan (miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä 24 päivänä heinäkuuta 1986 annettu neuvoston direktiivi 86/378/ETY, sellaisena kuin se on muutettuna 20 päivänä joulukuuta 1996 annetulla neuvoston direktiivillä 96/97/EY), sellaisena kuin se on muutettuna ETA-sopimuksen pöytäkirjalla 1, 5 artiklassa tarkoitetut velvoitteensa pitämällä voimassa valtion eläkekassasta 28 päivänä heinäkuuta 1949 annetun lain N:o 26 (Lov av 28. juli 1949 nr. 26 om Statens Pensjonskasse) säännöt, jotka koskevat työskentelykausien perusteella 1 päivän tammikuuta 1994 jälkeen kertyneitä eläkeoikeuksia ja joiden mukaan leskeksi jääneen miehen leskeneläkettä vähennetään suhteessa hänen muihin tuloihinsa silloin, kun hänen puolisonsa oli liittynyt valtion eläkekassan jäseneksi ennen 1 päivää lokakuuta 1976, kun taas vastaavassa tilanteessa oleva leskeksi jäänyt nainen saa leskeneläkkeensä vähennyksittä.
FI Euroopan unionin virallinen lehti C 301/18

TUOMIOISTUIMEN TUOMIO,

annettu 26 päivänä kesäkuuta 2007,

asiassa E-2/06

EFTAn valvontaviranomainen vastaan Norjan kuningaskunta

(Vesivoimavarojen käyttölupien ehdot — ETA-sopimuksen soveltamisala — Pääoman vapaa liikkuvuus — Sijoittautumisoikeus — Välillinen syrjintä — Julkinen omistus — Energian toimitusvarmuus — Ympäristönsuojelu — Suhteellisuus)

(2007/C 301/10)

Asiassa E-2/06, EFTAn valvontaviranomainen vastaan Norjan kuningaskunta, on esitetty kanne, jonka mukaan tuomioistuimen olisi julistettava, että Norjan kuningaskunta on rikkonut ETA-sopimuksen 31 ja 40 artiklaa pitämällä voimassa säännökset, jotka sisältyvät 14. joulukuuta 1917 annettuun lakiin N:o 16 vesiputousten, kaivosten ja muun kiinteän omaisuuden jne. käytöstä (lov 14. desember 1917 nr. 16 om erverv av vannfall, bergverk og annen fast eiendom m.v.) ja joissa myönnetään yksityisille yrityksille ja muiden ETA-sopimuspuolten kaikille yrityksille määräaikainen lupa käyttää vesiputouksia energiantuotantoon edellyttäen, että käyttöluvan päättyessä nämä luovuttavat kaikki laitokset Norjan valtiolle korvauksetta, kun sitä vastoin norjalaisille julkisille yrityksille lupa myönnetään rajoittamattomaksi ajaksi. EFTAn tuomioistuin, jonka muodostivat presidentti Carl Baudenbacher, tuomari Henrik Bull ja esittelijä Thorgeir Örlygsson, on antanut 26. kesäkuuta 2007 tuomion, jonka tuomiolauselma on seuraava:

1) Julistetaan, että Norjan kuningaskunta on rikkonut ETA-sopimuksen 31 ja 40 artiklaa pitämällä voimassa säännökset, jotka sisältyvät 14. joulukuuta 1917 annettuun lakiin N:o 16 vesiputousten, kaivosten ja muun kiinteän omaisuuden jne. käytöstä ja joissa myönnetään yksityisille yrityksille ja muiden ETA-sopimuspuolten kaikille yrityksille määräaikainen lupa käyttää vesiputouksia energiantuotantoon edellyttäen, että käyttöluvan päättyessä nämä luovuttavat kaikki laitokset takaisin Norjan valtiolle korvauksetta, kun sitä vastoin norjalaisille julkisille yrityksille lupa myönnetään rajoittamattomaksi ajaksi.
FI Euroopan unionin virallinen lehti C 45/12

TUOMIOISTUIMEN PÄÄTÖS,

annettu 14 päivänä joulukuuta 2004,

asiassa E-3/04: Tsomakas Athanasios ja muut sekä avustavana väliintulijana Odfjell ASA vastaan Norjan valtio, jota edustaa Rikstrygdeverket (Valtion vakuutusvirasto)

(Työntekijöiden vapaa liikkuvuus — siirtotyöläisten sosiaaliturva — asetuksen (ETY) N:o 1408/71 II osasto — lomake E 101 — ETA-sopimuksen 3 artikla)

(2006/C 45/08)

Asiassa E-3/04, Tsomakas Athanasios ja muut sekä avustavana väliintulijana Odfjell ASA vastaan Norjan valtio, jota edustaa Rikstrygdeverket, Gulatingin laamannioikeus (Gulating lagmannsrett) on esittänyt EFTAn tuomioistuimelle pyynnön, joka koskee asetuksen (ETY) N:o 1408/71 tulkintaa. EFTAn tuomioistuin, jonka muodostivat presidentti Carl Baudenbacher ja tuomarit Per Tresselt ja Thorgeir Örlygsson (esittelijä), antoi 14 päivänä joulukuuta 2004 tuomion, jonka tuomiolauselma on seuraava:

Ei ole sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71, sellaisena kuin se on muutettuna ja sellaisena kuin siihen viitataan ETA-sopimuksen liitteessä VI olevassa 1 kohdassa, II osaston lainvalintasääntöjen mukaista, että lippuvaltio katsoo, että kotipaikkavaltion on täytynyt antaa E 101 -lomake tai lomakkeessa annettuja tietoja vastaavat tiedot sisältävä asiakirja, jotta kotipaikkavaltion lakia voitaisiin soveltaa 14 b artiklan 4 kohdan mukaisesti, ja että tämän lomakkeen tai sitä vastaavan asiakirjan puuttuessa sovelletaan lippuvaltion lakia 13 artiklan 2 kohdan c alakohdan mukaisesti.
Tuomioistuimen päätös, annettu 12 päivänä joulukuuta 2003, asiassa E-1/03: EFTAn valvontaviranomainen vastaan Islannin tasavalta (Sopimusvelvoitteiden noudattamatta jättäminen - palvelujen vapaa liikkuvuus - korkeammat verot ETA:n sisäisillä kuin kotimaan lennoilla)



Virallinen lehti nro C 051 , 26/02/2004 s. 0003 - 0003



Tuomioistuimen päätös, annettu 12 päivänä joulukuuta 2003, asiassa E-1/03: EFTAn valvontaviranomainen vastaan Islannin tasavalta (Sopimusvelvoitteiden noudattamatta jättäminen - palvelujen vapaa liikkuvuus - korkeammat verot ETA:n sisäisillä kuin kotimaan lennoilla) (2004/C 51/03) Asiassa E-1/03, EFTAn valvontaviranomainen vastaan Islannin tasavalta, esitetty pyyntö, jonka mukaan tuomioistuimen olisi julistettava, että Islanti on laiminlyönyt Euroopan talousalueesta tehdyn sopimuksen 36 artiklan sekä yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 3 artiklan 1 kohdan mukaiset velvoitteensa pitämällä voimassa lentoliikenneinfrastruktuurin talousarviota ja lentoliikenteen tuloja koskevan Islannin lain N:o 31/1987 (Lög nr. 31 frá 27. mars 1987 um flugmálaáætlun og fjáröflun til framkvæmda í flugmálum), jonka perusteella Islannista muihin ETA-valtioihin suuntautuviin lentoihin sovelletaan korkeampaa veroluokkaa kuin kotimaan lentoihin tai Grönlantiin ja Färsaarille suuntautuviin lentoihin. EFTAn tuomioistuin, jonka muodostivat tuomioistuimen presidentti Carl Baudenbacher, Per Tresselt (esittelijä) ja Thorgeir Örlygsson (tuomari), antoi 12 päivänä joulukuuta 2003 tuomion, jonka tuomiolauselma on seuraava: 1. Julistaa, että Islanti on laiminlyönyt Euroopan talousalueesta tehdyn sopimuksen 36 artiklan sekä yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 3 artiklan 1 kohdan mukaiset velvoitteensa pitämällä voimassa lentoliikenneinfrastruktuurin talousarviota ja lentoliikenteen tuloja koskevan Islannin lain N:o 31/1987 (Lög nr. 31 frá 27. mars 1987 um flugmálaáætlun og fjáröflun til framkvæmda í flugmálum), jonka perusteella Islannista muihin ETA-valtioihin suuntautuvista lennoista peritään korkeampaa matkustajakohtaista veroa kuin kotimaan lennoista. 2. Määrää Islannin tasavallan maksamaan oikeuskäsittelystä aiheutuvat kustannukset.
Tuomioistuimen päätös, annettu 22 päivänä maaliskuuta 2002, asiassa E-3/01 Héraðsdómur Reykjavíkurin (Reykjavikin käräjäoikeuden) esittämä pyyntö saada EFTAn tuomioistuimelta neuvoa-antava lausunto asiassa: Alda Viggósdóttir vastaan Íslandspóstur hf. (Iceland Post Ltd) (neuvoston direktiivi 77/187/ETY - valtion hallinnollisen yksikön siirtäminen valtion omistamalle osakeyhtiölle)



Virallinen lehti nro C 140 , 13/06/2002 s. 0019 - 0019



Tuomioistuimen päätös, annettu 22 päivänä maaliskuuta 2002, asiassa E-3/01 Héraðsdómur Reykjavíkurin (Reykjavikin käräjäoikeuden) esittämä pyyntö saada EFTAn tuomioistuimelta neuvoa-antava lausunto asiassa: Alda Viggósdóttir vastaan Íslandspóstur hf. (Iceland Post Ltd) neuvoston direktiivi 77/187/ETY - valtion hallinnollisen yksikön siirtäminen valtion omistamalle osakeyhtiölle (2002/C 140/15) Asiassa E-3/01 Héraðsdómur Reykjavíkur (Reykjavikin käräjäoikeus) esitti pyynnön saada EFTAn tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden sopimuksen 34 artiklan nojalla neuvoa-antava lausunto ETA-sopimuksen tulkinnasta käräjäoikeudessa vireillä olevassa asiassa erityisesti seuraavan säädöksen osalta: neuvoston direktiivi 77/187/ETY, annettu 14 päivänä helmikuuta 1977, työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä, erityisesti sen 1 ja 3 artikla. ETAn tuomioistuin, jonka muodostivat tuomioistuimen presidentti Thór Vilhjálmsson ja tuomarit Carl Baudenbacher (esittelijä) ja Per Tresselt, antoi 22 päivänä maaliskuuta 2002 tuomion, jonka tuomiolauselma on seuraava: Valtion yksikön muuttaminen valtion täysin omistamaksi osakeyhtiöksi voi muodostaa työntekijöiden oikeuksien turvaamista yrityksen tai liikkeen taikka liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 14 päivänä helmikuuta 1977 annetussa neuvoston direktiivissä 77/187/ETY tarkoitetun luovutuksen. Direktiiviä voidaan soveltaa silloin, kun työntekijä luovutuksen tapahtuessa nautti kansallisen työlainsäädännön turvaa. Kansallisen tuomioistuimen tehtävänä on arvioida, oliko näin tässä asiassa vai oliko työntekijään sovellettava julkisoikeuden mukaista irtisanomissuojaa. Työntekijä ei voi luopua direktiivin 77/187/ETY säännösten mukaisista oikeuksistaan. Direktiivissä ei kuitenkaan suljeta pois mahdollisuutta tehdä sopimus uuden työnantajan kanssa työsuhteen muuttamiseksi siltä osin kuin kyseinen muutos on sovellettavan kansallisen lainsäädännön mukainen ja sallittu tilanteissa, joihin ei liity yrityksen luovutusta.
EFTAn Tuomioistuin - Tuomioistuimen neuvoa-antava lausunto 14 päivänä kesäkuuta 2001 asiassa E-6/00 (Liechtenstein ruhtinaskunnan hallintotuomioistuimen pyyntö saada neuvoa-antava lausunto): Jürgen Tschannett (Sijoittautumisvapaus - Ainoaa vastaanottoa koskeva sääntö - Perustelu yleiseen etuun liittyvillä painavilla syillä) (Työjärjestyksen 27 artiklan 5 kohdan nojalla ainoastaan englannin- ja saksankieliset tekstit ovat todistusvoimaisia)



Virallinen lehti nro C 237 , 23/08/2001 s. 0004 - 0004



Tuomioistuimen neuvoa-antava lausunto 14 päivänä kesäkuuta 2001 asiassa E-6/00 (Liechtenstein ruhtinaskunnan hallintotuomioistuimen pyyntö saada neuvoa-antava lausunto): Jürgen Tschannett Sijoittautumisvapaus - Ainoaa vastaanottoa koskeva sääntö - Perustelu yleiseen etuun liittyvillä painavilla syillä (Työjärjestyksen 27 artiklan 5 kohdan nojalla ainoastaan englannin- ja saksankieliset tekstit ovat todistusvoimaisia) (2001/C 237/05) Asiassa E-6/00, jossa liechtensteiniläinen Verwaltungsbeschwerdeinstanz des Fürstentums Liechtenstein (Liechtenstein ruhtinaskunnan hallintotuomioistuin) on pyytänyt EFTAn tuomioistuimelta valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla neuvoa-antavaa lausuntoa ETA-sopimuksen 34 artiklan tulkinnasta hallintotuomioistuimessa vireillä olevassa asiassa Jürgen Tschannett. EFTAn tuomioistuin, jonka muodostivat presidentti Thór Vilhjálmsson ja tuomarit Carl Baudenbacher ja Per Tresselt (esittelijä) sekä kirjaajana Gunnar Selvik, antoi 14 päivänä kesäkuuta 2001 neuvoa-antavan lausunnon, jonka päätöslauselma on seuraava: ETA:n sopimusvaltion kansallinen säädös, jossa säädetään, että lääkäri ei saa pitää useampia vastaanottoja, riippumatta siitä, missä vastaanotot sijaitsevat, on yhteensopimaton ETA-sopimuksen 31 artiklan kanssa.
Virallinen lehti nro C 331 , 29/10/1998 s. 0024 - 0024



EFTAN TUOMIOISTUIMEN KOKOONPANO (98/C 331/08) EFTAn tuomioistuimen kansliapäällikön nimittäminen EFTAn valvontaviranomaisen ja tuomioistuimen perustamisesta tehdyn sopimuksen pöytäkirjan N:o 5 9 artiklan mukaisesti EFTAn tuomioistuimen kansliapäälliköksi on nimitetty Gunnar Selvik 1 päivän syyskuuta 1998 ja 31 päivän elokuuta 2001 väliseksi ajanjaksoksi. Hän seuraa tehtävässä Per Christiansenia. Gunnar Selvik vannoi virkavalan EFTAn valvontaviranomaisen ja tuomioistuimen perustamisesta tehdyn sopimuksen pöytäkirjan N:o 5 10 artiklassa tarkoitetun menettelyn mukaisesti EFTAn tuomioistuimen julkisessa istunnossa 17 päivänä syyskuuta
Virallinen lehti nro C 239 , 14/09/1995 s. 0007 - 0007



TUOMIOISTUIMEN TUOMIO, julistettu 20 päivänä kesäkuuta 1995, asiassa E-1/95 (Varbergs tingsrättin neuvoa-antavaa lausuntoa koskeva pyyntö): Samuelsson vastaan Ruotsin valtio (1) (Asian tutkittavaksi ottaminen - Neuvoston direktiivi 80/987/ETY - Kansalliset väärinkäytösten vastaiset toimenpiteet - Suhteellisuus) (95/C 239/08) (Englannin ja ruotsin kielellä todistusvoimaisten oikeudenkäyntisääntöjen 27 artiklan 5 kohdan nojalla) Asiassa E-1/95: Varbergs tingsrättin (Varbergin käräjäoikeus), Ruotsi, tuomioistuimelle osoittama valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan mukainen neuvoa-antavaa lausuntoa koskeva pyyntö, joka liittyy vireillä olevaan Ulf Samuelssonin ja Ruotsin valtion väliseen asiaan - työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20 päivänä lokakuuta 1980 annetun neuvoston direktiivin 80/987/ETY, sellaisena kuin se on muutettuna 2 päivänä maaliskuuta 1987 annetulla neuvoston direktiivillä 87/164/ETY, tulkinnasta - tuomioistuin, johon kuuluivat: Bjørn Haug, presidentti, Thór Vilhjálmsson, Kurt Herndl, Sven Norberg ja Gustav Bygglin (esittelevä tuomari), tuomareita; Karin Hökborg, kansliapäällikkö, julisti 20 päivänä kesäkuuta 1995 tuomion, jonka päätöslauselmaosa on seuraava: Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20 päivänä lokakuuta 1980 annetun neuvoston direktiivin 80/987/ETY 10 artiklan a kohtaa on tulkittava siten, että se estää, väärinkäytösten vastaisena toimenpiteenä, sellaisen kansallisen lain määräyksen soveltamisen, jonka mukaan työntekijällä ei ole oikeutta korvaukseen, jos hänelle on kahden vuoden aikana ennen konkurssipäätöstä maksettu korvausta palkkaturvana palkkasaatavasta, joka kohdistuu pääasiassa samaan toimintaan. (1) EYVL N:o C 142, 8.6.1995, s. 6